PRACOVNÁ VERZIA

(Návrh)

**VYHLÁŠKA**

**Ministerstva školstva, vedy, výskumu a športu Slovenskej republiky**

z ... 2023,

**ktorou sa ustanovujú zdravotné výkony, ktoré sú súčasťou lekárskej prehliadky športového reprezentanta**

Ministerstvo školstva, vedy, výskumu a športu Slovenskej republiky podľa § 26 ods. 9 zákona č. .../2023 Z. z. o športe a o zmene a doplnení niektorých zákonov po dohode s Ministerstvom zdravotníctva Slovenskej republiky ustanovuje:

**§ 1**

Zdravotné výkony, ktoré sú súčasťou lekárskej prehliadky športového reprezentanta, sú uvedené v prílohe.

**§ 2**

Táto vyhláška nadobúda účinnosť 1. septembra 2023.

**Príloha**

**k vyhláške č. ..../2023 Z. z.**

**Zdravotné výkony, ktoré sú súčasťou lekárskej prehliadky športového reprezentanta**

1. anamnéza (rodinná, osobná, športová, alergická)

2. komplexné vyšetrenie všetkých orgánových systémov

3. vyšetrenie tlaku krvi a pulzovej frekvencie (v pokoji a pri fyzikálne definovanej záťaži)

4. základné antropometrické vyšetrenia (výška, hmotnosť, BMI, percento tuku)

5. spirometrické vyšetrenie (vitálna kapacita pľúc, úsilný výdych)

6. elektrokardiografické vyšetrenie v pokoji - 12 zvodové

7. vyšetrenie krvi - sedimentácia erytrocytov, krvný obraz a diferenciálny počet leukocytov, vyšetrenie moču chemicky a sediment, biochemické vyšetrenie (glykémia, urea, kreatinín, kreatinkinázu, hepatálne testy, ionogram, železo a väzbová kapacita železa)

8. ergometria (záťažové vyšetrenie na bicyklovom ergometri alebo pohyblivom koberci) alebo spiroergometria

9. vyhodnotenie spôsobilosti na vykonávanie príslušného športu